laion/Wikipedia-Exotic huggingface dataset:
Emőd

Emőd on linn Ungaris Borsod-Abaúj-Zempléni komitaadis Miskolci kreisis. Emőd asub komitaadikeskusest Miskolcist ligikaudu 18 km lõunas. Linna läbib Budapest–Sátoraljaújhely raudteeliin. Anonymus Bele regis notarius on asulat maininud 13. sajandi alguses. 14. sajandi lõpul või 15. sajandi alguses sai Emőd turulinnaks. Raudteeühenduse sai Emőd 1870. aastal. Turulinna staatuse kaotas Emőd 1871. aastal. Linnaks sai Emőd 1. juulil 2001. Detailed Gazetteer of Hungary, vaadatud 23.09.2024. Emőd város története Emőd Város Önkormányzatának honlapja. Vaadatud 17. augustil 2024
Putnoki kreis

Putnoki kreis (ungari keeles Putnoki járás) on 2. järgu haldusüksus (kreis) Ungaris Borsod-Abaúj-Zempléni komitaadi loodeosas. Kreisi halduskeskus on Putnoki linn. Putnoki kreis piirneb läänes ja põhjas Slovakkiaga. Kreisis on 26 omavalitsust. Population data by settlement, vaadatud 12.11.2023.
Sárospataki kreis

Sárospataki kreis (ungari keeles Sárospataki járás) on 2. järgu haldusüksus (kreis) Ungaris Borsod-Abaúj-Zempléni komitaadi idaosas. Kreisi halduskeskus on Sárospataki linn. Sárospataki kreisi läbib Bodrogi jõgi. Kreisis on 16 omavalitsust. Population data by settlement, vaadatud 12.11.2023.
Grafenrheinfeldi tuumaelektrijaam

Grafenrheinfeldi tuumaelektrijaam oli tuumaelektrijaam Saksamaal, Schweinfurti linna lähedal Maini jõe ääres. Jaama ehitust alustati 1975. aastal, jaam alustas tegevust 1982. aastal. See oli Saksamaa vanim tuumaelektrijaam, mis osana tuumaenergiast loobumise otsusest suleti 2015. aastal. Jaam lammutati aastal 2024. Jaama võimsus oli 1,345 MW, jaamal oli kaks jahutustorni.
Sátoraljaújhelyi kreis

Sátoraljaújhelyi kreis (ungari keeles Sátoraljaújhelyi járás) on 2. järgu haldusüksus (kreis) Ungaris Borsod-Abaúj-Zempléni komitaadi kirdeosas. Kreisi halduskeskus on Sátoraljaújhelyi linn. Sátoraljaújhelyi kreis piirneb põhjas, kirdes ja idas Slovakkiaga. Kreisis on 21 omavalitsust, sealhulgas kaks linna: Sátoraljaújhely ja Pálháza. Population data by settlement, vaadatud 12.11.2023.
Sempy

Sempy on vald Põhja-Prantsusmaal Pas-de-Calais' departemangus. Sempy asub 6 km Montreuil-sur-Merist kagus tee D129 ääres, väikese Bras de Bronne'i jõe kallastel. St. Firmini kirik, pärineb 13. sajandist Iidse lossi jäljed Vesiveski ja tuuleveski. Kirik Répertoire géographique des communes, vaadatud 26.10.2015. Populations légales 2021
Härma (Hiiumaa)

Härma on küla Hiiu maakonnas Hiiumaa vallas. Kuni 2017. aasta Eesti omavalitsuste haldusreformini kuulus küla Emmaste valda. Küla piirneb Laartsa, Haldreka ja Haldi külaga ning läänes Haldi lõugasega. Kohanime on esmamainitud 1565. aastal, kui seal elasid talupojad Harman Dirich ja Harman Jacob. Leo Tiik on pakkunud nime lähtekohaks isikunime Hermann. Ajalooliselt oli küla nimi 20. sajandi alguseni Herma. Küla kuulus ajalooliselt Agapäe ja seejärel Emmaste mõisa alla. 1725–1726 Läänemaa adramaarevisjonis oli külas 8 talu, mille peremehed olid: Herma Siemo, Michle Siem, Herma Thomas, Herma Jack, Herma Knut ja Toffer, Lartza Hinrich, Lartza Jüri ja Kasiko Jack. 1835 perenimede panemise ajaks oli Laartsa küla Härma külast eraldatud, külas oli 3 talu ja elanikud võtsid järgmised perenimed: Herm, Mulk, Pikk ja Vööl (Wööl). 1977–1997 kuulus küla Kaderna küla koosseisu. Küla peamine tee on piiriks Laartsa külaga. Maa-amet, vaadatud 21.11.2020. Statistikaameti statistika andmebaas, vaadatud 25.08.2023. Eesti haldus- ja asustusjaotuse klassifikaator, vaadatud 9.06.2014. Marja Kallasmaa: artikkel "Härma" Eesti kohanimeraamatus. Tallinn: Eesti Keele Sihtasutus, 2016. Leo Tiik. 1970. Kohanimesid Hiiumaalt. Keel ja Kirjandus. Nr 10 Käina kihelkonna perekonnanimede panemise raamat; Rahvusarhiiv RA,EAA.1864.2.VIII-196; 1835
Bras de Bronne

Bras de Bronne (ka Bras de Brosne) on väike jõgi Põhja-Prantsusmaal, mis voolab Pas-de-Calais' departemangus. Selle läte on Etreuille'i lähedal, Saint-Michel-sous-Bois's. See voolab läbi Humbert'i, Sempy, Aix-en-Issart'i, Marant'i ja Marenla valdade ning suubub Marles-sur-Canche'i juures Canche'i jõkke. Talvel toidab seda Quileni vallas veel väiksem jõgi. Sempys on iidne vesiveski.
Szerencsi kreis

Szerencsi kreis (ungari keeles Szerencsi járás) on 2. järgu haldusüksus (kreis) Ungaris Borsod-Abaúj-Zempléni komitaadi keskosas. Kreisi halduskeskus on Szerencsi linn. Lõunas piirneb Szerencsi kreis Tisza jõega. Kreisis on 16 omavalitsust. Population data by settlement, vaadatud 12.11.2023.
Szikszó kreis

Szikszó kreis (ungari keeles Szikszói járás) on 2. järgu haldusüksus (kreis) Ungaris Borsod-Abaúj-Zempléni komitaadi keskosas. Kreisi halduskeskus on Szikszó linn. Kreisis on 24 omavalitsust. Population data by settlement, vaadatud 12.11.2023.
Tiszaújvárosi kreis

Tiszaújvárosi kreis (ungari keeles Tiszaújvárosi járás) on 2. järgu haldusüksus (kreis) Ungaris Borsod-Abaúj-Zempléni komitaadi lõunaosas. Kreisi halduskeskus on Tiszaújvárosi linn. Kreisi läbib Tisza jõgi. Kreisis on 16 omavalitsust. Population data by settlement, vaadatud 12.11.2023.
Tokaji kreis

Tokaji kreis (ungari keeles Tokaji járás) on 2. järgu haldusüksus (kreis) Ungaris Borsod-Abaúj-Zempléni komitaadi idaosas. Kreisi halduskeskus on Tokaji linn. Lõunas ja kagus piirneb Tokaji kreis Tisza jõega. Kreisis on 11 omavalitsust. Population data by settlement, vaadatud 12.11.2023.
Ed Viesturs

Edmund Viesturs, ka Ed Viesturs (lätipäraselt Edmunds Viesturs; sündinud 22. juunil 1959 Fort Wayne'is) on läti ja saksa juurtega ameerika alpinist. Ta on tippalpinist, kes viienda mägironijana maailmas (ja esimese ameeriklasena) on tõusnud kõigi 14 kaheksatuhandelise mäe tippu lisahapnikku kasutamata. Tal kulus selleks 16 aastat (1989–2005). Viesturs on korduvalt mägedes roninud koos Veikka Gustafssoniga. Mängufilm "Ülemine piir" [1] (cameo-roll) Ed Viesturs, Peter Potterfield. Himalayan Quest: Ed Viesturs on the 8,000-Meter Giants. National Geographic Society, 2003, ISBN 978-0-7922-4165-2 Ed Viesturs, David Roberts. No Shortcuts to the Top: Climbing the World's 14 Highest Peaks. Verlag, 2007, ISBN 978-0-7679-2471-9 Ed Viesturs, David Roberts. K2: Life and Death on the World's Most Dangerous Mountain.. Crown Archetype, 2009, ISBN 978-0-7679-3250-9 Ed Viesturs, David Roberts. The Will to Climb: Obsession and Commitment and the Quest to Climb Annapurna – the World's Deadliest Peak. Broadway Books, New York City, 2012, ISBN 978-0-307-72043-6 Ed Viesturs, David Roberts. The Mountain: My Time on Everest. Touchstone Books, New York City, 2013, ISBN 978-1-4516-9473-4 Ed Viesturs, David Roberts. Tippu ei vii otseteed: Tõus maailma 14 kõrgeimale mäele. Tõlkinud Vahur Lokk. Kirjastus Ajakirjade Kirjastus, 2017 14 8K Legacy Table. 8000ers.com  Ed Viesturs – pildid, videod ja helifailid Wikimedia Commonsis
Csongrádi kreis

Csongrádi kreis (ungari keeles Csongrádi járás) on 2. järgu haldusüksus (kreis) Ungaris Csongrád-Csanádi komitaadi põhjaosas. Kreisi halduskeskus on Csongrádi linn. Läbi Csongrádi kreisi voolab Tisza jõgi. Kreisis on 4 omavalitsust. Population data by settlement, vaadatud 12.11.2023.
Härma

Härma on mitme küla nimi: Härma, küla Emmaste vallas Hiiumaal Härma, küla Raasiku vallas Harjumaal Härmä, aastani 1997 Härma Miina Härma Miina Härma Gümnaasium Miina Härma sild Miina Härma tänav Härma müür Härma tänav Väiko-Härmä Härmakosu
Hódmezővásárhelyi kreis

Hódmezővásárhelyi kreis (ungari keeles Hódmezővásárhelyi járás) on 2. järgu haldusüksus (kreis) Ungaris Csongrád-Csanádi komitaadi keskosas. Kreisi halduskeskus on Hódmezővásárhelyi linn. Hódmezővásárhelyi kreis piirneb läänes Tisza jõega. Kreisis on 4 omavalitsust, sealhulgas sealhulgas komitaadi õigustega linn Hódmezővásárhely ja Mindszenti linn. Population data by settlement, vaadatud 12.11.2023.
Lumitindik

Lumitindik (Coprinopsis nivea) on šampinjoniliste (Agaricaceae) sugukonda, šampinjonilaadsete (Agaricales) seltsi kuuluv liik seeni. Lumitindik andmebaasis eElurikkus.
Head sadamatavad

Head sadamatavad on sadamas hea või viisaka tegevuse ja käitumise üldjuhul sätestamata (kirjutamata) tavad ehk nõuded. Heade sadamatavade järgimine on oluline osa üldisest merekultuurist. Võõrale veesõidukile (muule ujuvvahendile) ei astuta ilma omaniku loata. Saabuval veesõidukil aidatakse võimalusel silduda (näiteks kail otsi vastu võttes). Sadamas ei tekitata lärmi ega ei joosta asjata ringi (võib tunduda hädaolukorrana või kail joostes komistada ja vette kukkuda). Sadamas ei loobita kive ega muid esemeid vette (heli võib tunduda inimese vette kukkumisena või võib vigastada veesõidukit, aga ka pikapeale vähendada sadama sügavust). Sadamas ei ujuta vastava loata või väljaspool selleks mõeldud kohta (võib jääda ette sõitvale veesõidukile või näida hädalisena). Sadamas või sadamast lähedalt möödudes liigutakse veesõidukiga aeglasel käigul (vältimaks lainetuse tekitamist või kokkupõrkeohtu) Veesõidukiga sildumisel kinnitusotsi kai pollarile (knaapi) kinnitades tagatakse, et varem samale pollarile kinnitunud veesõiduki kinnitusots jääks ära võetavaks esimesena. Võõrasse sadamasse ei siseneta või ei silduta (ega ei silduta sadamas ümber) ilma sadama töötaja loata. Sildumiskoha valikul küsitakse eelnevalt ja varakult sadama töötajalt juhiseid. Teise veesõiduki parda äärde sildumiseks-kinnitumiseks küsitakse eelnevalt selle veesõiduki omaniku luba. Veesõiduki või isiklikku varustust ega prügi ei jäeta sadamakaile vedelema, vaid hoitakse kas veesõidukil või sadamas määratud kohas. Ankrupoile või ankruga sildumisel pannakse vendrid välja mõlemale pardale. Üle võõra veesõiduki oma veesõidukile või kaile käimisel liigutakse võimalusel võõra veesõiduki vööriteki kaudu (ahter on "püham" koht). Sadamas olles või liikudes jälgitakse ka teisi seal seisvaid veesõidukeid ja juhitakse märgatud probleemidele omanike tähelepanu. Tormi või muu ohu korral osutatakse võimalusel kohe abi. Sadama slipi ees, sissesõiduteel ega muus kitsaskohas ei pargita autot ega haagist. Seisva veesõiduki tekk, katus ja taglas hoitakse korrastatuna. Kinnitusotste ja liinide lõpud keritakse või paigutatakse korralikult (lohakus näitab räpakust ja saamatust, asjad võivad tuule või lainega vette uhtuda, pingutamata vallide plagin või katete lehvimine häirib). Sadamasse saabumisel kinnitatakse vendrid veesõiduki parrastele piisavalt varakult (tagamaks ohutust manööverdamisel või ootamatu juhuse korral). Prügi ei lasta vette sattuda ja silmatud ujuv prügi võetakse võimalusel veest välja. Võõras sadamas seistes hoitakse vähemalt päevasel ajal vardas või mastis riigilippu ja välisriigis lisaks raas või saalingus ka austuslippu. [1] Sildumine Head meretavad Huvilaev Väikesadam
Kisteleki kreis

Kisteleki kreis (ungari keeles Kisteleki járás) on 2. järgu haldusüksus (kreis) Ungaris Csongrád-Csanádi komitaadi lääneosas. Kreisi halduskeskus on Kisteleki linn. Kisteleki kreis piirneb idas Tisza jõega. Kreisis on 6 omavalitsust. Population data by settlement, vaadatud 12.11.2023.
Pataljon

Pataljon on sõjaväeline üksus või allüksus, mis koosneb staabist ja harilikult 3...8 kompaniist või roodust, millele võib lisanduda mõni eriotstarbeline üksik rühm. Pataljon on põhiline taktikaline allüksus. Pataljoni juhib pataljoniülem, kelleks on tavaliselt vanemohvitser. Pataljon kuulub harilikult rügemendi, polgu või brigaadi koosseisu. Üksikpataljon on administratiivselt ja struktuuriliselt iseseisev väeosa, mis ei ole allutatud otseselt ühelegi rügemendile ega brigaadile, vaid allub vahetult kõrgemale väekoondisele või juhtkonnale. Näiteks: tankipataljon soomusjalaväepataljon (motolaskurpataljon) jalaväepataljon pioneeripataljon sidepataljon suurtükiväepataljon Tagalapataljon Mereväes ja õhuväes nimetatakse pataljoniga võrdsustatud üksust divisjoniks. Pataljoni taktikaline grupp
Makó kreis

Makó kreis (ungari keeles Makói járás) on 2. järgu haldusüksus (kreis) Ungaris Csongrád-Csanádi komitaadi kaguosas. Kreisi halduskeskus on Makó linn. Makó kreis piirneb lõunas ja kagus Rumeeniaga. Kreisis on 15 omavalitsust, sealhulgas kaks linna: Makó ja Csanádpalota. Population data by settlement, vaadatud 12.11.2023.
Mycoacia uda

Mycoacia uda on klassi Agaricomycetes torikulaadsete seltsi kuuluv seente liik. Seen kasvab lehtpuu lamatüvel, värvub KOHi toimel lillaks. Üheks esinemiskohaks on Alam-Pedja. Mycoacia uda andmebaasis eElurikkus
Rõngata kärbseseen

Rõngata kärbseseen (Amanita vaginata) on kärbseseeneliste sugukonda kärbseseene perekonda kuuluv seeneliik. Rõngata kärbseseen andmebaasis eElurikkus
Mórahalomi kreis

Mórahalomi kreis (ungari keeles Mórahalmi járás) on 2. järgu haldusüksus (kreis) Ungaris Csongrád-Csanádi komitaadi edelaosas. Kreisi halduskeskus on Mórahalomi linn. Mórahalomi kreis piirneb lõunas Serbiaga. Kreisis on 10 omavalitsust. Population data by settlement, vaadatud 12.11.2023.
Ramsey psalter

Ramsey psalter on 10. sajandi viimasesse veerandisse dateeritud anglosaksi illumineeritud psalter, mis asub Briti Raamatukogus kohaviida Harley MS 2904 all. Kirjastiili ja kaunistuste stiili alusel on arvatud, et see loodi Winchesteris, kuid tekstide liturgilised üksikasjad osutavad, et seda võidi kasutada Huntingdonshire'i (nüüd Cambridgeshire) Ramsey benediktlaste kloostris, samuti on see arvatud olevat Ramsey kloostri asutaja püha Oswaldi isiklik raamat. Litaanias on kullaga kirjutatud kolmekordne pöördumine Nursia Benedictuse poole. Psaltri loomise ajal, võib-olla ajal enne Oswaldi surma 992. aastal, oli Ramsey ainus sellele pühakule pühitsetud Inglismaa klooster. Üks "Oswaldi psalter" on ära nimetatud Ramsey raamatukogu kataloogis 14. sajandil. Psaltri tekst on ladina keeles gallikaani variandis (versio gallicana). Käsikirja elegantne minuskel oli 20. sajandi kalligraafi Edward Johnstoni kaasaegse kalligraafilise kirjastiili foundational hand (eesti keeles on kasutatud ka sõna "baaskiri") aluseks. Käsikirja alguses on kaks terve lehekülje suurust illustratsiooni, üks neist on esimese psalmi algusinitsiaal B, teine Kristuse kujutis ristil, koos nutva Maarja ja tekstilinti hoidva Johannesega. Üks suur initsiaal on ka 101. psalmi alguses. Iga palm algab väiksema kaunistatud initsiaaliga, ka iga psalmivärsi algul on kullaga kirjutatud suurtäht. Oswald oli benediktlaste kloostrireformi juurutaja Inglismaal ning seetõttu pole üllatav, et käsikirja illuminatsioon on benediktlaste kloostriliikumisega tugevalt seotud nn Winchesteri stiilis. Ristilöömist kujutav joonistus on tehtud peene liikuva sulejoonega, mis iseloomustab Euroopa mandriosa miniatuure, näiteks Utrechti psaltri pilte. Lennukalt joonistatud akantuselehed, mis katavad kaari ja kasvavad väädisõlmedest, on iseloomulik element karolingide ja ottode miniatuuris. Siiski leidub miniatuuridel ka insulaarstiili tunnuselementi põimornamenti, näiteks suurte initsiaalide B ja D tähepostide otstes. Kunstnik arvatakse olevat töötanud ka Prantsusmaal Fleury kloostris Saint-Benoît-sur-Loire'is (Boulogne'i evangeliaar, Boulogne'i munitsipaalraamatukogu MS 11) ja Saint Bertini kloostris Saint-Omeris (Harley Aratea, Briti Raamatukogu Harley MS 2506). Kristuse figuur on väga sarnane Victoria ja Alberti muuseumis asuva reliikviaristiga. Esimese psalmi initsiaali B keskosas leiduv lõvipea on esimene omataoline, motiivi kopeeriti hiljem rohkesti. Käsikirja loomisega on seostatud ka Eadui psaltri loojat Eadwig Basani. Anglosaksi reliikviarist sarnase ristilöödu kujuga Winchester Psalter. - Ramsey Abbey The Ramsey Psalter. - Patricia Lovett MBE Reliquary Cross. - Explore collections. VAM Eadui Basan – Edwin the Fat or Parchment? - Patricia Lovett MBE The Ramsey Psalter. - Patricia Lovett MBE Canticum trium puerorum (foto leheküljest) Litaania (foto leheküljest)
Kompanii

"Rood" suunab siia. Lehe osa kohta vaata artiklit leherood. Kompanii on relvajõudude maismaavägede taktikalis-haldus-majanduslik allüksus, milles on tavaliselt 50...250 inimest. Kompanii koosneb harilikult juhtkonnast ja 2...8 rühmast, millele võib lisanduda ka mõni üksik eriotstarbeline jagu. Kompanii suurus ja struktuur sõltuvad tema otstarbest ja ülesannetest. 3...8 kompaniid moodustavad ühe pataljoni. Iseseisvalt ülesannet täitvat ja selleks täiendavate lahingutoetus- ning teenindusallüksustega tugevdatud (peamiselt lahinguväeliigi) kompaniid nimetatakse kompanii lahingugrupiks või üksikkompaniiks. Kompaniid juhib tavaliselt (ametikohajärgselt) kapten või vastava auastmega sõjaväelane, üksikkompaniid sageli majori auastmes sõjaväelane. Lisaks kuuluvad kompanii juhtkonda tavaliselt vähemalt nooremohvitserist kompaniiülema abi ja vanemallohvitserist kompaniiveebel (kompaniivanem). Lisaks võib kompanii juhtkonda või juhtimisallüksusse kuuluda allohvitsere, kelle ülesanneteks on kompaniis logistilise tegevuse korraldamine. Näiteks relvur, tehnik, varahoidja. Erineva otstarbega kompaniisid: jalaväekompanii; tankikompanii; soomusjalaväekompanii; luurekompanii; tankitõrjekompanii; pioneerikompanii; staabikompanii. ründekompanii (inglise k Shock troops, vene k Штурмовая группа), raskerelvastusega tugevdatud väeüksus kindlustatud objektide ja alade vallutamiseks Suurtükiväes ja õhutõrjes – Suurtükipatarei/patarei Lennuväes – eskadrill Ratsaväes – eskadron Slaavi riikides ja SRÜ maades vastab kompanii suurusele allüksusele rood. Eesti rahvaväes nimetati kompanii suurust üksust Vabadussõja ajal ja mõnede sõjajärgsete aastate jooksul Venemaa keisririigi sõjaväe eeskujul rooduks. 1920. aastate algul nimetati kaitseväe roodud läänepäraselt ümber kompaniideks ja polgud rügementideks. Kasutusel on olnud ka militaarnimetus sadakond ehk sotnja.
Szegedi kreis

Szegedi kreis (ungari keeles Szegedi járás) on 2. järgu haldusüksus (kreis) Ungaris Csongrád-Csanádi komitaadi lõunaosas. Kreisi halduskeskus on Szegedi linn. Szegedi kreisi läbib Tisza jõgi. Kreis piirneb lõunas Serbiaga. Kreisis on kolmteist omavalitsust, sealhulgas komitaadi õigustega linn Szeged ja Sándorfalva linn. Population data by settlement, vaadatud 12.11.2023.
Szentesi kreis

Szentesi kreis (ungari keeles Szentesi járás) on 2. järgu haldusüksus (kreis) Ungaris Csongrád-Csanádi komitaadi põhjaosas. Kreisi halduskeskus on Szentesi linn. Szentesi kreis piirneb läänes Tisza jõega. Kreisis on 8 omavalitsust. Population data by settlement, vaadatud 12.11.2023.
Bicske kreis

Bicske kreis (ungari keeles Bicskei járás) on 2. järgu haldusüksus (kreis) Ungaris Fejéri komitaadi põhjaosas. Kreisi halduskeskus on Bicske linn. Kreisis on 15 omavalitsust, sealhulgas kaks linna: Bicske ja Csákvár. Population data by settlement, vaadatud 12.11.2023.
Dunaújvárosi kreis

Dunaújvárosi kreis (ungari keeles Dunaújvárosi járás) on 2. järgu haldusüksus (kreis) Ungaris Fejéri komitaadi idaosas. Kreisi halduskeskus on Dunaújvárosi linn. Dunaújvárosi kreis piirneb idas Doonauga. Kreisis on 16 omavalitsust, sealhulgas komitaadi õigustega linn Dunaújváros ning kolm linna: Adony, Pusztaszabolcs ja Rácalmás. Population data by settlement, vaadatud 12.11.2023.
Al Masry SC

Al Masry Sporting Club on Egiptuse spordiklubi, mis tegutseb Port Saids. See on eelkõige tuntud tänu oma jalgpallimeeskonnale, mis mängib riigi kõrgliigas. Klubi on asutatud 18. märts 1920. Egiptuse karikas (1): 1997–98
810. merejalaväebrigaad

810. merejalaväebrigaad (vene k. 810-я отдельная гвардейская орденов Жукова и Ушакова бригада морской пехоты) Venemaa merejalaväe väeüksus. Tseremoonia 2022. aastal Russian Offensive Campaign Assessment, August 19, 2024 (20.08.2024)
Jausa

Jausa on küla Hiiu maakonnas Hiiumaa valla lõunaosas Väinamere rannikul. Kuni 2017. aasta Eesti omavalitsuste haldusreformini kuulus küla Emmaste valda. Küla piirneb põhjas Utu ja Kleemu, loodes Aadma, läänes Muda ning lõunas Valgu külaga. Jausa on rahvapärimuse järgi Hiiumaa suurim küla. Kohanime on mainitud 1564 kui Joosz dorp, 1565 Jaus by, 1587 Jawsar ja 1688 Jaustakülla. Kohalikus murdes on kohanimi Jäusa. Nime päritolu on selgusetu, see võib tuleneda isikunimest Jauß või liitnimest Jaosaar. Hiidlaste seltside traditsioonilises jaotuses on Jausa küla rahvast nimetatud jähusepeaga jäusameesteks. Läbi küla voolavad Jausa jõgi ja Mudaoja. Jausa küla kuulus ajalooliselt Putkaste mõisa ja hiljem Aadma mõisa alla. Ajalooliselt on tegemist Käina kihelkonna külaga, mis Emmaste kihelkonna moodustamisega liideti Emmaste kihelkonnaga. Esimesed seni leitud kirjalikud allikad Jausa külast on aastast 1564. 1725–1726 Läänemaa adramaarevisjonis asus külas 15 talu. Küla läbib Suuremõisa–Käina–Emmaste maantee, Aadmaga ühendab Jausametsa tee. Jausa külas asuvad Tooma tuulik ja Jausa palvela. Külas asus kõrts, mis hiljem muudeti postiagentuuriks. 1865 avasid Käina pastor Haller ja Vaemla mõisnik külas algkooli, mis 1927. aastaks kujunes 6-klassiliseks kooliks. Küla üks huvitavamaid hooneid on laevakapten Peet Juurmanni elamu, kus nõukogude ajal asus Ühtri kooli internaat. Külas on sündinud ja seal koolis käinud kirjanik Herman Sergo (1911–1989) ja helilooja Paul Tammeveski. Külast on pärit diplomaat Ernst Jaaksoni ja kunstiteadlase Kaalu Kirme vanemad. Jausas on asunud tarbijate ühistu pood, koorejaam ja vesiveski (Siimu vesiveski), mis kujunes Nõukogude ajal tööstuslikuks artelliks. Jausa laht Jausa oja Maa-amet, vaadatud 21.11.2020. Statistikaameti statistika andmebaas, vaadatud 16.09.2023. Eesti haldus- ja asustusjaotuse klassifikaator, vaadatud 9.06.2014. Marja Kallasmaa: artikkel "Jausa" Eesti kohanimeraamatus. Tallinn: Eesti Keele Sihtasutus, 2016. Ilves, Arno; Juhkam, Meelis; Järva, Liivi; Karma, Tarmo; Klein, Merike; Koppel, Jürii; Ligi, Inna; Mutso, Mikk; Pruul, Tiit; Saue, Toivo; Siim, Kersti; Sillaste, Uku; Sülluste, Mati; Tahk, Jaanus; Tarang, Lembitu; Türnpu, Taimo; Vallau, Annika; Onemar, Andres; Kusmin, Jürgen; Tammla, Tuuli (2011). Hiiumaa pärandkultuurist; Saaremaa pärandkultuurist. Kärdla. Eesti Loodusfoto lk 18 Helja Kaptein. "KÜLALUGU | Kolme bussipeatusega Jausa laiutab lahesopis." Hiiu Leht 24. mai 2024
Enyingi kreis

Enyingi kreis (ungari keeles Enyingi járás) on 2. järgu haldusüksus (kreis) Ungaris Fejéri komitaadi edelaosas. Kreisi halduskeskus on Enyingi linn. Kreisis on 9 omavalitsust. Population data by settlement, vaadatud 12.11.2023.
Gárdonyi kreis

Gárdonyi kreis (ungari keeles Gárdonyi járás) on 2. järgu haldusüksus (kreis) Ungaris Fejéri komitaadi keskosas. Kreisi halduskeskus on Gárdonyi linn. Kreisis on 10 omavalitsust, sealhulgas kaks linna: Gárdony ja Velence. Population data by settlement, vaadatud 12.11.2023.
Martonvásári kreis

Martonvásári kreis (ungari keeles Martonvásári járás) on 2. järgu haldusüksus (kreis) Ungaris Fejéri komitaadi idaosas. Kreisi halduskeskus on Martonvásári linn. Martonvásári kreis piirneb kagus Doonauga. Kreisis on 8 omavalitsust, sealhulgas kaks linna: Martonvásár ja Ercsi. Population data by settlement, vaadatud 12.11.2023.
Kabuna

Kabuna on küla Hiiu maakonnas Hiiumaa valla lõunaosas. Kuni 2017. aasta Eesti omavalitsuste haldusreformini kuulus küla Emmaste valda. Küla piirneb põhjas Emmaste-Kurisu, läänes Külama, edelas Sepaste, lõunas Reheselja ja Viiri, idas Metsalauka ja Harju külaga. Agapäe vakuses on kohanime Kabbuna esmmainitud 1668. aastal. 1684. aastal oli see koht Kappuna, 1725 Kabona ja 1798 Kabbona. Leo Tiigi arvates võis esimene asunik pärineda Saaremaalt, kus on samad kohanimed. Küla kuulus ajalooliselt Agapäe vakusesse ja hiljem Emmaste mõisa alla. 1668 elas vakuses kaheksandikadrik Kabbuna Paull. 1725–1726 Läänemaa adramaarevisjonis elas Agapäe vakuses 3 vabadikku: Kabona Hans, Kabona Mart ja Kabona Peter. 1977–1997 kuulus küla Külama küla koosseisu. Küla läbib Emmaste–Luidja maantee, küla põhjaosa piirneb Harju–Leisu teega, kuhu viib Emmaste–Luidja maanteest lähtuv Kabuna–Harju tee. Maa-amet, vaadatud 21.11.2020. Statistikaameti statistika andmebaas, vaadatud 28.10.2023. Eesti haldus- ja asustusjaotuse klassifikaator, vaadatud 9.06.2014. Marja Kallasmaa: artikkel "Kabuna" Eesti kohanimeraamatus. Tallinn: Eesti Keele Sihtasutus, 2016.
Cascaveli lennujaam

Lääne piirkondlik lennujaam või Cascaveli lennujaam (portugali keeles: Aeroporto Regional do Oeste), mida varem nimetati Coronel Adalberto Mendes da Silva lennujaamaks (IATA: CAC, ICAO: SBCA), on lennujaam, mis teenindab Cascaveli. Lennujaama haldab Transitar, Cascaveli poolsõltumatu transpordiamet, mis on kaudselt seotud Cascaveli omavalitsusega ja on Aeroportos do Paraná (SEIL) järelevalve all.
Cascavel

Cascavel on omavalitsusüksus Brasiilias Paraná osariigis.